pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ข้อความสารแสดงความเสียใจจากนายกรัฐมนตรีถึงนายกรัฐมนตรีสหราชอาณาจักรต่อการสิ้นพระชนม์ของเจ้าชายฟิลิป ดุ๊กแห่งเอดินบะระ
วันเสาร์ที่ 10 เมษายน 2564
ข้อความสารแสดงความเสียใจจากนายกรัฐมนตรีถึงนายกรัฐมนตรีสหราชอาณาจักรต่อการสิ้นพระชนม์ของเจ้าชายฟิลิป ดุ๊กแห่งเอดินบะระ
ข้อความสารแสดงความเสียใจจากนายกรัฐมนตรีถึงนายกรัฐมนตรีสหราชอาณาจักรต่อการสิ้นพระชนม์ของเจ้าชายฟิลิป ดุ๊กแห่งเอดินบะระ
ตามที่เจ้าชายฟิลิป ดุ๊กแห่งเอดินบะระ พระราชสวามีในสมเด็จพระราชินีนาถเอลิซาเบธที่ ๒ แห่งสหราชอาณาจักร สิ้นพระชนม์ เมื่อวันที่ ๙ เมษายน ๒๕๖๔ นั้น พลเอก ประยุทธ์ จันทร์โอชา นายกรัฐมนตรีได้มีข้อความสารแสดงความเสียใจถึงนายบอริส จอห์นสัน นายกรัฐมนตรีสหราชอาณาจักร ต่อการสิ้นพระชนม์ของเจ้าชายฟิลิป ดุ๊กแห่งเอดินบะระ ดังนี้
BEGIN
Your Right Honourable,
I was deeply saddened by the passing of His Royal Highness The Prince Philip, Duke of Edinburgh, at the Windsor Castle on 9 April 2021.
His lifelong services and unwavering dedication to diverse noble causes, especially the welfare of young people, epitomised his legacy and exceptional leadership. His several visits to Thailand by himself and together with Her Majesty Queen Elizabeth II will be fondly remembered and cherished by the Thai people. His Royal Highness touched many hearts and minds with his generosity and compassion.
On behalf of the Royal Thai Government and the people of Thailand, I wish to extend to Your Right Honourable and the British people our deepest condolences and sympathy for this irreparable loss. We join the British people in mourning the loss of His Royal Highness The Prince Philip, Duke of Edinburgh. Our thoughts and prayers are with the British people in this time of sadness.
Accept, Your Right Honourable, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
END.
https://www.mfa.go.th/th/content/25640410-pmthai-passing-of-duke-of-edinburgh
รัฐบาลไทย-ข่าวทำเนียบรัฐบาล-“กรุงไทย” แจ้งพนักงาน สนญ.พนักงานบริษัทในเครือ พนักงาน Outsource และนศ.ฝึกงาน ติดโควิด-19
วันอาทิตย์ที่ 11 เมษายน 2564
“กรุงไทย” แจ้งพนักงาน สนญ.พนักงานบริษัทในเครือ พนักงาน Outsource และนศ.ฝึกงาน ติดโควิด-19
ธนาคารกรุงไทยได้รับแจ้งข้อมูลว่า พนักงานธนาคาร พนักงานบริษัทในเครือพนักงาน Outsource และนักศึกษาฝึกงาน ที่ปฏิบัติงานอาคารสํานักงานใหญ่นานาเหนือ อาคารสุขุมวิท อาคารสามย่านมิตรทาวน์ อาคารไสวบราวน์ 2 และอาคารสาขาท่าดินแดง ติดโควิด-19 รวมจํานวน 9 ราย
ธนาคารกรุงไทย แจ้งว่า ธนาคารได้รับแจ้งข้อมูลว่า พนักงานธนาคาร พนักงานบริษัทในเครือพนักงาน Outsource และนักศึกษาฝึกงาน ที่ปฏิบัติงานอาคารสํานักงานใหญ่นานาเหนือ อาคารสุขุมวิท อาคารสามย่านมิตรทาวน์ อาคารไสวบราวน์ 2 และอาคารสาขาท่าดินแดง ติดโควิด-19 รวมจํานวน 9 ราย ปัจจุบันรักษาตัวอยู่ที่โรงพยาบาลทั้งนี้ พนักงานธนาคาร ติดโควิด-19 จํานวน 5 ราย ดังนี้
รายที่ 1 ปฏิบัติงานที่ชั้น 26 อาคารสุขุมวิท มีประวัติไปร้านอาหารที่มีผู้ติดเชื้อ
รายที่ 2 ปฎิบัติงานที่ชั้น 10 อาคารนานาเหนือ บุคคลใกล้ชิดมีประวัติไปเที่ยวผับ
รายที่ 3 ปฎิบัติงานที่ชั้น 7 อาคารสุขุมวิท มีประวัติไปรับประทานอาหารที่ย่านทองหล่อ
รายที่ 4 ปฏิบัติงานที่ชั้น 8 อาคารนานาเหนือ มีประวัติพบปะเพื่อนที่ไปสังสรรค์ในย่านทองหล่อ
รายที่ 5 ปฏิบัติงานที่ชั้น 25 อาคารสุขุมวิท เพื่อนที่อยู่ร่วมกันติดโควิด-19
พนักงานบริษัทในเครือ พนักงาน Outsource และนักศึกษาฝึกงานของธนาคาร ติดโควิด-19 จํานวน 4 ราย ดังนี้
รายที่1 พนักงาน Outsource ปฏิบัติงานที่อาคารสุขุมวิทชั้น 3-4 และอาคารสามย่านมิตรทาวน์ มีประวัติไปสถานที่เดียวกันกับไทม์ไลน์ของผู้ติดเชื้อจากย่านทองหล่อ
รายที่ 2 พนักงาน Outsource ปฏิบัติงานที่อาคารสุขุมวิทชั้น 3-4และอาคารสามย่านมิตรทาวน์ มีประวัติรับประทานอาหารที่ย่านทองหล่อ
รายที่ 3พนักงาน บริษัท กรุงไทยคอมพิวเตอร์เซอร์วิสเซส จํากัด (KTBCS) ปฏิบัติงานที่อาคารไสวบราวน์ 2 มีประวัติรับประทานอาหารที่ย่านทองหล่อ
รายที่ 4นักศึกษาฝึกงาน สาขาท่าดินแดง มีประวัติพบปะผู้ติดเชื้อโควิด-19
ธนาคารจึงได้ดําเนินการดังนี้ 1.ให้พนักงานที่มีปฏิสัมพันธ์ใกล้ชิดกับพนักงานกลุ่มกล่าว เข้ารับการตรวจหาเชื้อ และกักตัวเป็นเวลา 14 วันแล้ว โดยธนาคารจะติดตามอาการของพนักงานอย่างใกล้ชิดต่อไป2. แจ้งไปยังกระทรวงสาธารณสุข เพื่อเข้ามาดําเนินการฉีดฆ่าเชื้อ ณ อาคารสํานักงานใหญ่นานาเหนือ อาคารสุขุมวิท อาคารสามย่านมิตรทาวน์ อาคารไสวบราวน์ 2 และอาคารสาขาท่าดินแดง
ธนาคารตระหนักถึงความปลอดภัยของพนักงานและลูกค้าเป็นสําคัญ และดําเนินการตามมาตรการป้องกันและควบคุมการแพร่ระบาดของโควิด-19 ของกระทรวงสาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-นายกฯ ห่วงใยประชาชนเดินทางฉลองเทศกาลสงกรานต์/กลับภูมิลำเนา วอนเคารพกฎจราจร มีน้ำใจเพื่อนร่วมทางและร่วมมือกันปฏิบัติตามมาตรการ DMHTT ป้องกันโควิด – 19
วันเสาร์ที่ 10 เมษายน 2564
นายกฯ ห่วงใยประชาชนเดินทางฉลองเทศกาลสงกรานต์/กลับภูมิลําเนา วอนเคารพกฎจราจร มีน้ําใจเพื่อนร่วมทางและร่วมมือกันปฏิบัติตามมาตรการ DMHTT ป้องกันโควิด – 19
นายกฯ ห่วงใยประชาชนเดินทางฉลองเทศกาลสงกรานต์/กลับภูมิลําเนา วอนเคารพกฎจราจร มีน้ําใจเพื่อนร่วมทางและร่วมมือกันปฏิบัติตามมาตรการ DMHTT ป้องกันโควิด – 19
วันนี้(10เม.ย.64)นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงใยประชาชนที่กําลังจะเดินทางฉลองสงกรานต์ที่ภูมิลําเนาหรือไปท่องเที่ยวตามสถานที่ต่างๆขอให้มีสติในการขับขี่พาหนะและยานยนต์ต่างๆมีน้ําใจกับเพื่อนร่วมทาง เคารพกฎหมายกฎจราจรเมาไม่ขับลดอุบัติเหตุและความสูญเสียทั้งชีวิตและทรัพย์สิ้นพร้อมขอบคุณและให้กําลังใจเจ้าหน้าที่ผู้ปฏิบัติงานทุกคนที่เสียสละเวลาช่วงวันหยุดเทศกาลมาปฏิบัติหน้าที่ดูแลประชาชนให้เดินทางถึงที่หมายโดยสวัสดิภาพด้วย
ทั้งนี้รัฐบาลยังได้ยกเว้นการจัดเก็บค่าทางหลวงพิเศษหมายเลข7และทางหลวงพิเศษหมายเลข9 ถนนวงแหวนรอบนอกกรุงเทพมหานคร(ถนนกาญจนาภิเษก)ตอนบางปะอิน–บางพลีและตอนพระประแดง–บางแคช่วงพระประแดง–ต่างระดับบางขุนเทียนทั้งขาเข้าและออกกรุงเทพมหานครและปริมณฑลรวมทั้งยกเว้นค่าผ่านทางพิเศษใน2สายคือทางพิเศษบูรพาวิถี(บางนา-ชลบุรี)และทางพิเศษกาญจนาภิเษก(บางพลี-สุขสวัสดิ์)ตั้งแต่เวลา00.01นาฬิกาของวันที่9เมษายน2564ถึงเวลา24.00นาฬิกาของวันที่16เมษายน2564 นอกจากนี้ประชาชนยังสามารถใช้ทางหลวงพิเศษระหว่างเมือง(มอเตอร์เวย์)หมายเลข6 บางปะอิน-นครราชสีมาช่วงปากช่อง-สีคิ้วได้ฟรีโดยไม่มีการเก็บค่าใช้จ่ายตั้งแต่วันที่9 - 19เมษายน2564นี้อีกด้วย
โฆษกประจําสํานักนายกรัฐมนตรียังกล่าวเพิ่มเติมนายกรัฐมนตรียังได้กําชับหน่วยงานบูรณการงานเพื่ออํานวยความสะดวกแก่พี่น้องประชาชนในการเดินทางซึ่งกรมทางหลวงได้จัดตั้งจุดบริการประชาชนทั่วประเทศ147จุดสําหรับประชาชนผู้ใช้เส้นทางสามารถแวะพักหรือสอบถามเส้นทางรวมทั้งบางจุดบริการยังมีเจ้าหน้าที่ให้ความช่วยเหลือในกรณีรถเสียหรือเกิดอุบัติเหตุด้วยขณะเดียวกันเจ้าหน้าที่ตํารวจได้จัดตั้งจุดตรวจวัดแอลกอฮอล์จุดตรวจกวดขันวินัยจราจรกว่า3,000จุดทั่วประเทศซึ่งมีจัดตั้งจุดตรวจสําคัญหรือเป็นจุดยุทธศาสตร์312 จุดทั้งในพื้นที่กรุงเทพมหานครจังหวัดต่างๆเพื่อให้พี่น้องประชาชนเดินทางด้วยปลอดภัยขณะเดียวกันก็ขอความร่วมมือประชาชนทุกคนปฏิบัติตามมาตรการป้องกันโควิด– 19 หรือมาตรการDMHTT อยู่ห่างไว้ ใส่หน้ากากอนามัย/หน้ากากผ้าหมั่นล้างมือ ตรวจวัดอุณหภูมิใช้ไทยชนะและหมอชนะอย่างเคร่งครัด การจัดกิจกรรมต้องยึดแนวทางฐานวิถีชีวิตใหม่(New Normal)อย่างเคร่งครัด
--------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศธนาคารอาคารสงเคราะห์ กรณี COVID – 19 ฉบับที่ 2/2564
วันอาทิตย์ที่ 11 เมษายน 2564
ประกาศธนาคารอาคารสงเคราะห์ กรณี COVID – 19 ฉบับที่ 2/2564
จากกรณีที่กรรมการผู้จัดการ ธอส. พร้อมด้วยผู้บริหาร พนักงานธนาคาร และสื่อมวลชน รวม 66 คน ได้เข้าชมการแสดงดนตรีของ นายอภิวัชร์ เอื้อถาวรสุข หรือ “แสตมป์” เมื่อวันเสาร์ที่ 3 เมษายน 2564  ก่อนที่ “แสตมป์” จะประกาศว่ามีผู้ติดเชื่อโควิด-19
จากกรณีที่ นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) พร้อมด้วยผู้บริหาร พนักงานธนาคาร และสื่อมวลชน รวม 66 คน ได้เข้าชมการแสดงดนตรีของ นายอภิวัชร์ เอื้อถาวรสุข หรือ “แสตมป์” เมื่อวันเสาร์ที่ 3 เมษายน 2564 ณ โรงแรมแห่งหนึ่งในพื้นที่เกาะช้าง จ.ตราด ก่อนที่ “แสตมป์” จะประกาศว่า มีผู้ติดเชื่อโควิด-19 เข้าชมการแสดงดนตรีของตนเองที่กรุงเทพฯ เมื่อวันศุกร์ที่ 2 เมษายน 2564 จึงเดินทางไปตรวจและพบเชื้อโควิด-19 เมื่อช่วงค่ําของวันอังคารที่ 6 เมษายน 2564 โดยมีรายละเอียดตามที่ธนาคารได้ประกาศไปก่อนหน้านี้ นั้น
ธนาคารอาคารสงเคราะห์ ขอรายงานความคืบหน้าเกี่ยวกับกรณีดังกล่าวว่า ภายหลังจากได้รับแจ้งจาก “แสตมป์” ว่าตรวจพบเชื้อโควิด-19 กรรมการผู้จัดการ ผู้บริหาร พนักงานธนาคาร และสื่อมวลชนที่เข้าร่วมรับชมการแสดงดนตรีดังกล่าวได้ทยอยเดินทางไปตรวจหาเชื้อโควิด-19 ที่โรงพยาบาล ตั้งแต่ช่วงค่ําของวันอังคารที่ 6 เมษายน 2564 ล่าสุด ณ วันเสาร์ที่ 10 เมษายน 2564 เวลา 15.30 น. ได้รับทราบผลการตรวจครบทุกคนแล้ว ซึ่งปรากฏว่า “ผลการตรวจเป็นลบ หรือ ตรวจไม่พบเชื้อ โควิด-19”
อย่างไรก็ตาม กรรมการผู้จัดการ ผู้บริหาร พนักงานธนาคาร และสื่อมวลชนทุกคนที่เกี่ยวข้องกับกรณีดังกล่าวจะยังคงกักตัวที่บ้านเป็นเวลา 14 วัน เพื่อแสดงความรับผิดชอบต่อสังคม สังเกต เฝ้าระวัง ติดตามอาการของตนเองเพิ่มเติมตามหลักปฏิบัติด้านสาธารณสุขอย่างเคร่งครัด หลังจากนั้นจะตรวจหาเชื้อซ้ํารอบที่ 2 เมื่อครบระยะเวลาการกักตัว 14 วัน เพื่อยืนยันผลให้เกิดความแน่ใจว่าไม่มีเชื้อในร่างกาย
ธนาคารอาคารสงเคราะห์ ขอเรียนว่า แม้บุคลากรของธนาคาร สื่อมวลชน รวมถึงพนักงานของโรงแรมในพื้นที่เกาะช้างจะตรวจไม่พบว่ามีผู้ติดเชื้อโควิด-19 จากกรณีดังกล่าว ธนาคารต้องขออภัยอย่างยิ่งต่อผู้ที่อาจได้รับผลกระทบจากเหตุการณ์ที่เกิดขึ้น ทั้งนี้ ธนาคารได้เพิ่มความเข้มงวดในการดําเนินการตามมาตรการป้องกันโควิด-19 โดยพิจารณาเลื่อน ยกเลิก หรือเปลี่ยนรูปการแบบกิจกรรมต่าง ๆ ภายในธนาคาร พร้อมกับงดกิจกรรมหรือการเดินทางที่มีการรวมกลุ่มของคนเป็นจํานวนมาก และกําชับให้บุคลากรของธนาคารทั้งหมดปฏิบัติตามมาตรการป้องกันโควิด-19 ส่วนบุคคลอย่างเคร่งครัดต่อไป
รัฐบาลไทย-ข่าวทำเนียบรัฐบาล-การใช้จ่ายวงเงินสิทธิ์สำหรับประชาชนกลุ่มผู้ที่ต้องการความช่วยเหลือเป็นพิเศษ
วันเสาร์ที่ 10 เมษายน 2564
การใช้จ่ายวงเงินสิทธิ์สําหรับประชาชนกลุ่มผู้ที่ต้องการความช่วยเหลือเป็นพิเศษ
ประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ ระหว่างวันที่ 8 – 26 มี.ค.2564 และตรวจสอบสถานะแล้วพบว่าผ่านเกณฑ์การคัดกรองคุณสมบัติ สามารถใช้จ่ายได้ตั้งแต่วันที่ 22 เม.ย.2564 เป็นต้นไป
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า สําหรับประชาชนกลุ่มผู้ที่ต้องการความช่วยเหลือเป็นพิเศษ (กลุ่มผู้ไม่มีสมาร์ทโฟน) ที่ลงทะเบียนเข้าร่วมโครงการเราชนะ (โครงการฯ) ระหว่างวันที่ 8 – 26 มีนาคม 2564 และตรวจสอบสถานะแล้วพบว่าผ่านเกณฑ์การคัดกรองคุณสมบัติ จะสามารถใช้จ่ายวงเงินสิทธิ์ผ่านบัตรประจําตัวประชาชนโดยยืนยันตัวตนด้วยใบหน้า (Facial Recognition) ซึ่งจะสามารถใช้จ่ายได้ตั้งแต่วันที่ 22 เมษายน 2564 เป็นต้นไป ทั้งนี้ ประชาชนกลุ่มดังกล่าวจะได้รับวงเงินสิทธิ์จํานวน 7,000 บาท และสามารถใช้จ่ายวงเงินสิทธิ์ผ่านผู้ประกอบการร้านค้าหรือผู้ให้บริการที่เข้าร่วมโครงการฯ ได้ถึงวันที่ 31 พฤษภาคม 2564
โฆษกกระทรวงการคลังได้แถลงเพิ่มเติมถึงความคืบหน้าของโครงการฯณวันที่ 9 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐจํานวน 13.7 ล้านคนได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจํานวน 72,289 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯแล้วจํานวน16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจํานวน109,289 ล้านบาทและ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.3ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 12,036ล้านบาททําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 193,614 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน”ร้านค้าคนละครึ่งที่ตกลงยินยอมเข้าร่วมโครงการฯรวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯจํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 02273 9020 ต่อ 3423 3424 3425 3427 และ 3429 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 021111122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-วัคซีนซิโนแวคส่งถึงไทยอีก 1 ล้านโดส นายกรัฐมนตรีสั่งเร่งกระจายฉีดให้ประชาชนกลุ่มเป้าหมายให้ได้ตามแผน
วันเสาร์ที่ 10 เมษายน 2564
วัคซีนซิโนแวคส่งถึงไทยอีก 1 ล้านโดส นายกรัฐมนตรีสั่งเร่งกระจายฉีดให้ประชาชนกลุ่มเป้าหมายให้ได้ตามแผน
วัคซีนซิโนแวคส่งถึงไทยอีก 1 ล้านโดส นายกรัฐมนตรีสั่งเร่งกระจายฉีดให้ประชาชนกลุ่มเป้าหมายให้ได้ตามแผน เผยยอดจัดสรรวัคซีนให้หน่วยบริการสถานพยาบาลทั่วประเทศแล้ว 1,038,256 โดส
วันที่10เม.ย. 2564 น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าในช่วงเช้าของวันนี้องค์การเภสัชกรรมได้รับมอบวัคซีนโควิด-19ของซิโนแวคจํานวน1ล้านโดสซึ่งเป็นการรับมอบล็อตที่3ต่อเนื่องจากล็อตที่1เมื่อวันที่24ก.พ. 2564จํานวน2แสนโด๊สและล็อตที่2เมื่อวันที่22มี.ค. 2564จํานวน8แสนโดส
ทั้งนี้การรับมอบวัคซีนของซิโนแวคครั้งล่าสุดนี้เป็นไปตามที่รัฐบาลมอบหมายให้กระทรวงสาธารณสุขโดยองค์การเภสัชกรรมดําเนินการจัดหาวัคซีนโควิด-19เร่งด่วนจํานวน2ล้านโดสนอกจากนี้ยังมีส่วนที่องค์การเภสัชกรรมได้สั่งซื้อวัคซีนเพิ่มเติมซึ่งจะมีการส่งมอบในช่วงปลายเดือนเม.ย.นี้อีก5แสนโดสเพื่อให้เพียงพอกับการกระจายวัคซีนให้ครอบคลุมประชาชนให้มากที่สุด
“พล.อ.ประยุทธ์จันทร์โอชานายกรัฐมนตรีและรมว.กลาโหมมีข้อสั่งการว่าเมื่อดําเนินการตามขั้นตอนตามมาตรฐานต่างๆแล้วขอให้ดําเนินการกระจายวัคซีนไปยังหน่วยบริการและสถานพยาบาลและดําเนินการฉีดให้ประชาชนกลุ่มเป้าหมายให้ได้ตามแผนเพื่อสร้างภูมิคุ้มกันให้ประชาชนกลุ่มต่างๆโดยเฉพาะผู้มีความเสี่ยงจากการปฏิบัติหน้าที่ผู้มีโรคประจําตัวผู้อยู่ในพื้นที่เสี่ยง”น.ส.ไตรศุลีกล่าว
รองโฆษกประจําสํานักนายกรัฐมนตรีกล่าวว่าในส่วนของสถานการณ์การให้บริการฉีดวัคซีนโควิด-19ข้อมูลณวันที่9เม.ย. 2564 มีวัคซีนที่จัดสรรไปยังหน่วยบริการและสถานพยาบาลต่างๆทั่วประเทศจํานวนทั้งสิ้น1,038,256โดสแยกเป็นวัคซีนของซิโนแวค952,205โดสของแอสตราเซนเนก้า86,060โดส
มีผู้ได้รับวัคซีนสะสมตั้งแต่วันที่29ก.พ.-9เม.ย. 2564ทั้งหมด537,380โดสใน77จังหวัดทั่วประเทศแยกเป็นผู้ได้รับวัคซีนเข็มที่1จํานวน470,301รายเป็นวัคซีนของซิโนแวค417,076รายแอสตราเซนเนก้า53,225รายในจํานวนนนี้เป็นบุคลากรทางการแพทย์195,483รายเจ้าหน้าที่ที่มีโอกาสสัมผัสผู้ป่วยย47,219รายผู้มีอายุตั้งแต่60ปีขึ้นไป25,563รายผู้มีโรคประจําตัว21,501รายประชาชนในพื้นที่เสี่ยง180,535ราย
เป็นผู้รับวัคซีนเข็มที่2จํานวน67,079รายทั้งหมดเป็นวัคซีนซิโนแวคในจํานวนนี้เป็นบุคลากรทางการแพทย์32,368รายเจ้าหน้าที่ที่มีโอกาสสัมผัสผู้ป่วย6,138รายผู้มีอายุตั้งแต่60ปีขึ้นไป10รายผู้มีโรคประจําตัว4,331รายและประชาชนในพื้นที่เสี่ยง24,232ราย
จังหวัดที่มีการให้บริการวัคซีนโควิด-19สูงสุด10อันดับแรกได้แก่กรุงเทพฯ(113,367ราย)สมุทรสาคร(113,111ราย)ภูเก็ต(76,704ราย)สุราษฎร์ธานี(26,735ราย)ตาก(24,030ราย)สมุทรปราการ(23,646ราย)นนทบุรี(21,621ราย)ชลบุรี(14,711ราย)ปทุมธานี(14,184ราย)และระยอง(9,288ราย)
------------------
รัฐบาลไทย-ข่าวทำเนียบรัฐบาล-ศาลตัดสินคดีฉ้อโกงเงินโครงการคนละครึ่งทั้งโทษจำคุกและโทษปรับ
วันเสาร์ที่ 10 เมษายน 2564
ศาลตัดสินคดีฉ้อโกงเงินโครงการคนละครึ่งทั้งโทษจําคุกและโทษปรับ
ความคืบหน้าในการดําเนินการกับร้านค้าและผู้เกี่ยวข้องที่กระทําผิดเงื่อนไขโครงการคนละครึ่ง ที่ผ่านมากระทรวงการคลังได้จัดส่งข้อมูลร้านค้าและบุคคลที่เกี่ยวข้องกับการกระทําผิดดังกล่าวให้แก่ สตช. และ ปอศ. เพื่อใช้ในการสืบสวนสอบสวนและดําเนินคดี
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าในการดําเนินการกับร้านค้าและผู้เกี่ยวข้องที่กระทําผิดเงื่อนไขโครงการคนละครึ่งว่า ที่ผ่านมากระทรวงการคลังได้จัดส่งข้อมูลร้านค้าและบุคคลที่เกี่ยวข้องกับการกระทําผิดดังกล่าวให้แก่สํานักงานตํารวจแห่งชาติ (สตช.) และกองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) เพื่อใช้ในการสืบสวนสอบสวนและดําเนินคดีแล้วทั้งสิ้น 1,024 รายโดยมีการร้องทุกข์กล่าวโทษร้านค้าและประชาชนที่เกี่ยวข้องแล้ว 85 ราย ส่วนที่เหลืออยู่ระหว่างการตรวจสอบของ สตช. และ ปอศ. และจะมีการร้องทุกข์กล่าวโทษเพิ่มเติมต่อไป
ทั้งนี้ เมื่อวันที่ 26 มีนาคม 2564 ศาลแขวงบางบอนมีคําพิพากษากรณีพนักงานอัยการพิเศษ ฝ่ายคดีศาลแขวง 10 ฟ้องเจ้าของร้านขายของชําในกรุงเทพมหานครที่เข้าร่วมโครงการคนละครึ่งและผู้ร่วมกระทําความผิดอีก 6 ราย ข้อหาร่วมกันฉ้อโกงเงินโครงการคนละครึ่ง โดยศาลพิพากษาลงโทษจําคุกกระทงละ 1 เดือนและปรับกระทงละ 5,000 บาท ส่งผลให้เจ้าของร้านได้รับโทษจําคุกรวม 52 เดือนปรับ 260,000 บาทส่วนผู้เกี่ยวข้องได้รับโทษจําคุกคนละ 8-17 เดือนปรับคนละ 40,000-85,000 บาทโดยให้รอลงอาญาโทษจําคุกเป็นเวลา 1ปี
นอกจากการดําเนินคดีอาญาดังกล่าวแล้ว กระทรวงการคลังอยู่ระหว่างเรียกคืนเงินจากผู้กระทําผิดเงื่อนไขโครงการคนละครึ่งตามจํานวนที่กระทรวงการคลังได้โอนให้ร้านค้าตั้งแต่วันแรกจนถึงวันสุดท้าย ซึ่งกรณีร้านขายของชําดังกล่าวจะต้องคืนเงินจํานวน 76,050 บาท ให้กระทรวงการคลัง และจะไม่สามารถเข้าร่วมโครงการอื่นของกระทรวงการคลังได้อีก
โฆษกกระทรวงการคลังได้ย้ําว่า กระทรวงการคลังได้มีการติดตามตรวจสอบการดําเนินโครงการต่างๆ ของกระทรวงการคลังอย่างใกล้ชิด เช่น โครงการเราชนะ เป็นต้น หากตรวจพบการดําเนินการที่ไม่เป็นไปตามหลักเกณฑ์และเงื่อนไขของโครงการ จะมีการระงับสิทธิและดําเนินคดีตามกฎหมาย จึงขอความร่วมมือประชาชนและร้านค้าที่เข้าร่วมโครงการของกระทรวงการคลังปฏิบัติตามหลักเกณฑ์เงื่อนไขของโครงการอย่างเคร่งครัด เพื่อมิให้เสียสิทธิการเข้าร่วมโครงการหรือมาตรการอื่นของกระทรวงการคลังในอนาคตและถูกดําเนินคดีตามกฎหมายอีกด้วย
สํานักงานเศรษฐกิจการคลัง
โทร. 02 273 9020 ต่อ 3697 35273548 3509
รัฐบาลไทย-ข่าวทำเนียบรัฐบาล-รมว.สุชาติ กำชับ รพ.เครือข่ายประกันสังคมดูแลผู้ประกันตนเสี่ยงติดโควิดเต็มที่
วันเสาร์ที่ 10 เมษายน 2564
รมว.สุชาติ กําชับ รพ.เครือข่ายประกันสังคมดูแลผู้ประกันตนเสี่ยงติดโควิดเต็มที่
นายสุชาติ ชมกลิ่น รัฐมนตรีว่าการกระทรวงแรงงาน กําชับโรงพยาบาลในเครือข่ายประกันสังคมให้ความร่วมมือดูแลผู้ประกันตนกลุ่มเสี่ยงติดโควิด-19 อย่างเต็มที่
​​นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณีที่พบว่ามีผู้ป่วยโควิด -19 เพิ่มขึ้นเป็นจํานวนมาก โดยเฉพาะในจังหวัดพื้นที่สีแดง ซึ่งรัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน ภายใต้การกํากับดูแลของกระทรวงแรงงาน ได้ให้ความสําคัญกับป้องกันการแพร่ระบาดของโควิด -19 ในช่วงวันหยุดเนื่องในเทศกาลสงกรานต์ และเตรียมความพร้อมรองรับในทุกด้านหากสถานการณ์การแพร่ระบาดรุนแรงมากขึ้น ผมในฐานะรัฐมนตรีว่าการกระทรวงแรงงานจึงได้กําชับโรงพยาบาลประกันสังคมให้ความร่วมมือดูแลผู้ประกันตนกลุ่มเสี่ยงติดโควิด โดยออกประกาศกระทรวงแรงงานเพื่อเน้นย้ํามาตรการช่วยเหลือผู้ประกันตน กรณีโรคโควิด-19 เพื่อให้โรงพยาบาลเอกชนในโครงการประกันสังคมเพิ่มขีดความสามารถในการรองรับผู้ป่วยโรคโควิด- 19 ทั้งการตรวจคัดกรองผู้ที่มีความเสี่ยงและจํานวนเตียงรองรับผู้ประกันตนป่วยโรคโควิด- 19 ซึ่งเป็นการสนับสนุนนโยบายรัฐบาลในการต่อสู้กับการแพร่ระบาดของโรคโควิด -19 ลดความเดือดร้อนของประชาชน โดยปัจจุบันมีโรงพยาบาลเอกชนเป็นโรงพยาบาลประกันสังคม จํานวน 81 แห่ง และสมาคมโรงพยาบาลเอกชนพร้อมให้ความร่วมมือกับกระทรวงแรงงานอย่างเต็มที่
​          รัฐมนตรีว่าการกระทรวงแรงงาน เปิดเผยต่อไปว่า จากข้อมูล ณ วันที่ 9 เมษายน 2564 พบว่ามีผู้ป่วยโรคโควิด 19 รายใหม่ จํานวน 559 ราย ส่วนใหญ่อยู่ในพื้นที่สีแดง 5 จังหวัด คือ กรุงเทพมหานคร นนทบุรี สมุทรปราการ นครปฐม และปทุมธานี ส่งผลให้ผู้ประกันตนตามเกณฑ์กลุ่มเสี่ยง ตามที่กรมควบคุมโรค กระทรวงสาธารณสุขกําหนด มีโอกาสเข้ารับการตรวจคัดกรองโรคโควิด- 19 และอาจมีอัตราผู้ประกันตนที่ป่วยได้รับยืนยันเพิ่มขึ้น กระทรวงแรงงานจึงได้สํารวจความพร้อมโรงพยาบาลประกันสังคม เพื่อเตรียมพร้อมรองรับการดูแลรักษาให้โรงพยาบาลประกันสังคมมีจํานวนเตียงเพียงพอ โดยการเพิ่มเตียงในโรงพยาบาลและจัดตั้งโรงพยาบาลสนามเอกชน ซึ่งจาการสํารวจโรงพยาบาลประกันสังคมภาคเอกชน จํานวน 81 แห่ง ส่วนใหญ่มีความพร้อมในการให้บริการแก่ผู้ประกันตน ทั้งนี้ กระทรวงแรงงานได้พร้อมจ่ายค่าบริการทางการแพทย์ให้แก่สถานพยาบาลตามประกาศคณะกรรมการแพทย์โดยความเห็นชอบของคณะกรรมการประกันสังคมให้ผู้ประกันตนไม่ต้องเสียค่าใช้จ่ายในการรับบริการทางการแพทย์ทั้งค่าตรวจและค่ารักษาโรคโควิด- 19 ส่งผลให้สามารถช่วยเหลือผู้ประกันที่ได้รับความเดือดร้อนได้อย่างทันท่วงที ทั้งนี้ กระทรวงแรงงานพร้อมติดตามสถานการณ์อย่างใกล้ชิดและรับทราบปัญหาที่เกิดขึ้นจากผลกระทบภาวะวิกฤต โควิด -19 ในทุกๆด้าน เพื่อหาแนวทางกําหนดมาตรการแก้ไขให้สอดคล้องกับภาวะเปลี่ยนแปลงที่เกิดขึ้นในปัจจุบันต่อไป
รัฐบาลไทย-ข่าวทำเนียบรัฐบาล-กรมทางหลวงชวนสัมผัสเส้นทางสายดอกไม้แห่งฤดูร้อน หลากสีสันหลายเส้นทางต้อนรับช่วงหยุดยาวสงกรานต์
วันเสาร์ที่ 10 เมษายน 2564
กรมทางหลวงชวนสัมผัสเส้นทางสายดอกไม้แห่งฤดูร้อน หลากสีสันหลายเส้นทางต้อนรับช่วงหยุดยาวสงกรานต์
กรมทางหลวง กระทรวงคมนาคม เชิญชวนนักท่องเที่ยวสัมผัสเส้นทางสายดอกไม้ในช่วงฤดูร้อนปลายเดือนมีนาคม – เมษายน ซึ่งในทุกๆ ปีจะมี “ต้นราชพฤกษ์” หรืออีกชื่อ “ต้นคูน” ดอกไม้ประจําชาติไทย ออกดอกเป็นช่อสีเหลืองอร่าม และดอกเฟื่องฟ้าหลากสีบานสะพรั่ง
บนเกาะกลางทางหลวงและสองข้างทางหลวง ซึ่งสร้างความประทับใจและคลายความร้อนให้กับผู้เดินทางได้เป็นอย่างมาก กรมทางหลวงขอแนะนําเส้นทางสําหรับนักท่องเที่ยวที่ต้องการชมความงดงามตามธรรมชาติของดอกไม้ที่เบ่งบานสร้างสีสันช่วงฤดูร้อนนี้ ซึ่งมีหลายเส้นทางในจังหวัดต่างๆ ดังนี้
- ทางหลวงหมายเลข 2 (ถนนมิตรภาพ) ตอน ดอนหวาย-บ้านวัด ช่วง กม.201+000-201+300 และ กม.189+500-190+000 และ ตอน โคกกรวด-นครราชสีมา ช่วง กม.130 - กม. 134 ระยะทางกว่า 4 กิโลเมตร จะมีดอกเหลืองปรีดียาธรเหลืองอร่ามบานสะพรั่งสองข้างทางหลวงถนนมิตรภาพ อยู่ในพื้นที่ความรับผิดชอบแขวงทางหลวงนครราชสีมาที่ 2
- ทางหลวงหมายเลข 12 ตอน บ้านฝาง-ขอนแก่น (แยกเข้าสนามบิน) ช่วง กม. 547+595 และทางหลวงหมายเลข 2428 ตอนทางเข้าท่าอากาศยานขอนแก่น ช่วง กม.0+000 – 1+741 (ระยะทาง 1.7 กม.) อยู่ในพื้นที่ความรับผิดชอบของแขวงทางหลวงขอนแก่นที่ 1
- ทางหลวงหมายเลข 33 (ตอน คลองยาง-นครนายก) ที่ กม.117+800 และที่ กม.118+000 ซึ่งอยู่ในพื้นที่ความรับผิดชอบของแขวงทางหลวงนครนายก
- ทางหลวงหมายเลข 1021 (สายพะเยา - เชียงคํา) ตอน แยกทางหลวงหมายเลข 1 (แม่ต๋ํา-จุน) ตั้งแต่ กม.2+000 – กม.12+000 ช่วง อ.ดอกคําใต้ มีดอกคูณเหลืองอร่ามและดอกเฟื่องฟ้าหลากสีระยะทางกว่า 10 กิโลเมตร ซึ่งถนนสายดังกล่าวนับว่าเป็นถนนสายดอกไม้ ที่มีความสวยงามติด 1 ใน 9 ของถนนสวยในประเทศไทย ซึ่งอยู่ในพื้นที่ความรับผิดชอบของแขวงทางหลวงพะเยา
กรมทางหลวงได้มีการรองรับนักท่องเที่ยวในช่วงเทศกาลวันหยุดยาวนี้ โดยมีจุดบริการทั่วไทย 147 แห่ง จุดให้บริการตํารวจทางหลวง 201 แห่ง จุดให้บริการสถานีตรวจสอบน้ําหนักและจุดพักรถบรรทุก 73 แห่ง ห้องน้ําบริการประชาชน 581 แห่ง พร้อมให้บริการจุดกางเต็นท์ฟรีภายในหมวดทางหลวง พร้อมให้บริการแนะนําเส้นทางแก่นักท่องเที่ยว อีกทั้งดูแลเส้นทางให้พร้อมใช้งาน ติดตั้งป้ายเตือน ป้ายระวัง ไฟกระพริบ และปรับปรุงภูมิทัศน์สองข้างทางเพื่ออํานวยความสะดวกปลอดภัยแก่ประชาชนตามนโยบาย “สงกรานต์สุขใจ ขับขี่ปลอดภัย ห่างไกลโควิด”
ทั้งนี้ กรมทางหลวงขอความร่วมมือประชาชนจอดยานพาหนะบริเวณสองข้างทางอย่างระมัดระวังระหว่างทําการถ่ายภาพเพื่อป้องกันปัญหาการจราจรติดขัดและอุบัติเหตุที่เกิดขึ้น และปฏิบัติตามมาตรฐานกระทรวงสาธารณะสุข “การท่องเที่ยววิถีใหม่” (New Normal) หากต้องการสอบถามข้อมูลรายละเอียดเพิ่มเติมสามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ผู้บริหารระดับสูง บริษัทพานาโซนิค หารือรัฐมนตรีสุริยะฯ แจงข่าวดีเตรียมขยายโรงงานชิ้นส่วนอิเล็กทรอนิกส์ จ.ขอนแก่น พร้อมสร้างคลังสินค้าเพิ่มเติม จ.สมุทรปราการ  หนุนอุตสาหกรรมอนาคต
วันเสาร์ที่ 10 เมษายน 2564
ผู้บริหารระดับสูง บริษัทพานาโซนิค หารือรัฐมนตรีสุริยะฯ แจงข่าวดีเตรียมขยายโรงงานชิ้นส่วนอิเล็กทรอนิกส์ จ.ขอนแก่น พร้อมสร้างคลังสินค้าเพิ่มเติม จ.สมุทรปราการ  หนุนอุตสาหกรรมอนาคต
ผู้บริหารระดับสูง บริษัทพานาโซนิค หารือรัฐมนตรีสุริยะฯ แจงข่าวดีเตรียมขยายโรงงานชิ้นส่วนอิเล็กทรอนิกส์ จ.ขอนแก่น พร้อมสร้างคลังสินค้าเพิ่มเติม จ.สมุทรปราการ  หนุนอุตสาหกรรมอนาคต
กรุงเทพฯ : เมื่อวันที่ 31 มีนาคม 2564 ที่ผ่านมา นายอิโตะ ฮิเดคาสึ ประธานเจ้าหน้าที่บริหาร กลุ่มบริษัทพานาโซนิคในประเทศไทย และกรรมการผู้จัดการ บริษัท พานาโซนิค แมเนจเม้นท์ (ประเทศไทย) จํากัด พร้อมคณะผู้บริหาร ได้เข้าพบและหารือกับนายสุริยะ จึงรุ่งเรืองกิจ รัฐมนตรีอุตสาหกรรม เกี่ยวกับแผนการปรับโครงสร้างธุรกิจของกลุ่มบริษัทพานาโซนิคทั่วโลกในภาพรวมที่บริษัทกําลังดําเนินอยู่ในทั่วโลกในปัจจุบัน ซึ่งมีเป้าหมายเพื่อรวมฐานการผลิตของผลิตภัณฑ์แต่ละชนิดเข้าด้วยกัน เพื่อยกระดับ Economy of Scale ความสามารถในการทํากําไร และการแข่งขัน ซึ่งเป็นนโยบายการปรับกลยุทธ์ทั่วโลก
โดยในส่วนของประเทศไทย บริษัทจะเน้นบทบาทในการเป็นฐานการผลิตในธุรกิจมูลค่าสูงที่เติบโต โดยเฉพาะการเป็นฐานการผลิตหลักของ อุปกรณ์อิเล็กทรอนิกส์ที่ติดตั้งในรถยนต์ ซึ่งปัจจุบัน บริษัทกําลังดําเนินการลงทุนเพิ่มเติมใน 2 โครงการคือ
1. โครงการขยายโรงงานที่จังหวัดขอนแก่น เพื่อเพิ่มสายการผลิตอุปกรณ์ชิ้นส่วนอิเล็กทรอนิกส์ (Device) ของโรงงาน พานาโซนิค แมนูแฟคเจอริ่ง (ประเทศไทย) จํากัด
2. โครงการสร้างคลังสินค้าสําหรับรองรับการผลิตอุปกรณ์ชิ้นส่วนอิเล็กทรอนิกส์สําหรับยานยนต์ ที่โรงงาน บ. พานาโซนิค ออโต้โมทีพ ซิสเต็มส์ เอเชีย แปซิฟิต จํากัด จ. สมุทรปราการ
ซึ่งการลงทุนดังกล่าว จะเป็นการดําเนินงานที่สอดคล้องและช่วยสนับสนุน การก้าวไปสู่ อุตสาหกรรมยานยนต์แห่งอนาคต ซึ่งเป็นอุตสาหกรรมเป้าหมายหนี่งที่สําคัญตามนโยบายรัฐบาล
สําหรับในส่วนของสายการผลิตตู้แช่เย็น ซึ่งบริษัทได้มาจากบริษัทซันโย ในช่วงที่มีการควบรวมกิจการ บริษัทจะนําไปรวมไว้ที่ประเทศจีน เพื่อเปิดทางให้กับการลงทุนในอุตสาหกรรมมูลค่าสูง และอุตสาหกรรมใหม่ๆ ในประเทศไทย
นอกจากนี้ บริษัทกําลังมองหาโอกาสทางธุรกิจใหม่ๆ ในไทยต่อไป ซึ่งสะท้อนให้เห็นได้จาก การที่เมื่อเดือนมีนาคมที่ผ่านมา บริษัทก็เพิ่งได้เปิดตัวธุรกิจใหม่ Modular House ธุรกิจเพื่อที่อยู่อาศัยแห่งอนาคต กับ Smart home solution โดยได้เปิดบ้านตัวอย่าง Experience Center ซึ่งเป็นการจับมือธุรกิจร่วมกับบริษัทสยามสตีล
และกําลังริเริ่มเตรียมการก้าวเข้าสู่ทําตลาดอุปกรณ์ระบบ Smart Factory ต่างๆ ที่เกี่ยวข้องกับระบบอุตสาหกรรม 4.0 สําหรับผู้ประกอบการ SME ซึ่งก็เป็นไปตามนโยบายรัฐบาลและกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมการจัดหางาน กระทรวงแรงงาน พร้อมให้บริการประชาชนผ่านระบบออนไลน์
วันอาทิตย์ที่ 11 เมษายน 2564
กรมการจัดหางาน กระทรวงแรงงาน พร้อมให้บริการประชาชนผ่านระบบออนไลน์
รัฐมนตรีว่าการกระทรวงแรงงาน เผยแผนยกระดับการให้บริการด้วยระบบอิเล็กทรอนิกส์ของกรมการจัดหางาน เร็วๆนี้ ต่อยอดระบบเดิม เปิดตัวระบบใหม่ ลดขั้นตอนยืนยันตัวตนซ้ํา และยกเลิกการเรียกรับเอกสารที่ออกโดยราชการเพิ่ม
รัฐมนตรีว่าการกระทรวงแรงงาน เผยแผนยกระดับการให้บริการด้วยระบบอิเล็กทรอนิกส์ของกรมการจัดหางาน เร็วๆนี้ ต่อยอดระบบเดิม เปิดตัวระบบใหม่ ลดขั้นตอนยืนยันตัวตนซ้ํา และยกเลิกการเรียกรับเอกสารที่ออกโดยราชการเพิ่ม
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานให้ความสําคัญในการลดความเหลื่อมล้ําต่อการเข้าถึงข้อมูล การบริการ และสวัสดิการของภาครัฐสําหรับประชาชน โดยยึดแนวปฏิบัติตามแผนพัฒนารัฐบาลดิจิทัลของประเทศไทย ตามที่พล.อ.ประยุทธ์ จันทร์โอชา นายกรัฐมนตรีผลักดันให้ทุกส่วนราชการปรับเปลี่ยนวิธีการให้บริการภาครัฐ ให้โปร่งใส ตรวจสอบได้ สอดคล้องกับบริบททางเศรษฐกิจ สังคม และเทคโนโลยีดิจิทัลที่เปลี่ยนแปลงไป
"กระทรวงแรงงาน โดยกรมการจัดหางานอยู่ระหว่างดําเนินการตามแผน สู่การปฏิบัติราชการทางอิเล็กทรอนิกส์ ซึ่งการทํางานและการให้บริการของภาครัฐจะปรับเปลี่ยนไปใช้ระบบดิจิทัลและใช้วิธีการทางอิเล็กทรอนิกส์เป็นหลัก โดยประชาชนสามารถติดต่อ ขออนุญาต จดทะเบียน แจ้ง ขอรับบริการ รับ-จ่ายเงินทางออนไลน์ จัดส่ง-ขอรับเอกสารกับหน่วยงานของกระทรวงแรงงานทางอิเล็กทรอนิกส์ ทั้งสามารถยื่นเอกสารต้นฉบับได้โดยไม่ต้องจัดทําสําเนาหรือรับรองสําเนา ซึ่งจะทําให้ประชาชนได้รับความสะดวกสบายลดขั้นตอนการติดต่อราชการได้เป็นอย่างดี” รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า กรมการจัดหางานมีภารกิจหลากหลายด้านและมีความแตกต่างกัน โดยปัจจุบันมีการให้บริการตามภารกิจต่าง ๆ ผ่านช่องทางออนไลน์ (E – Services) ได้แก่
1. ผู้ที่ต้องการหางานทํา หรือนายจ้าง/สถานประกอบการที่ต้องการหาคนทํางาน สามารถใช้บริการได้ที่ smartjob.doe.go.th หรือ ไทยมีงานทํา.com
2. ขึ้นทะเบียน/รายงานตัวผู้ประกันตนกรณีว่างงาน ใช้บริการได้ที่ empui.doe.go.th
3. ลงทะเบียนเข้าร่วมโครงการส่งเสริมการจ้างงานใหม่ สําหรับผู้จบการศึกษาใหม่โดยภาครัฐและภาคเอกชน (Co-Payment) ได้ที่ www.จ้างงานเด็กจบใหม่.com
4. ลงทะเบียนแจ้งความประสงค์ไปทํางานต่างประเทศ แจ้งการเดินทางไปทํางานต่างประเทศด้วยตนเอง /แจ้งการเดินทางกลับไปทํางานต่างประเทศ ใช้บริการได้ที่ toea.doe.go.th
5. แจ้งการทํางานของคนต่างด้าว ทาง Application ชื่อ e-inform และ
6. ยื่นคําขอรับใบอนุญาตทํางานคนต่างด้าว (3 สัญชาติ) ที่ e-workpermit.doe.go.th
“ สําหรับปี 2564 กรมการจัดหางานมีเป้าหมายเปิดตัวโครงการ Job Demand Open Platform โดยใช้ระบบ DOE Data center จัดทําฐานข้อมูลกลาง เพื่อรวบรวมข้อมูลระบบบริการของกรมการจัดหางานทุกภารกิจซึ่งจะเพิ่มประสิทธิภาพการจับคู่งานโดยใช้เทคโนโลยีปัญญาประดิษฐ์ (AI) รวมทั้งการให้บริการด้วยระบบ Single Sign on หรือการยืนยันตัวบุคคลเพียงครั้งเดียว และสามารถใช้บริการระบบหลายระบบได้ ซึ่งจะลดขั้นตอนการติดต่อและพิสูจน์ตัวตนกับกรมการจัดหางาน “ นายไพโรจน์ฯ กล่าว
รัฐบาลไทย-ข่าวทำเนียบรัฐบาล-วธ. เปิดรับการเสนอชื่อข้าราชการเข้ารับคัดเลือกตำแหน่งประเภทอำนวยการระดับสูง 10 ตำแหน่ง ถึง 30 เมษายน ประกาศผู้ผ่านคุณสมบัติเข้ารับการคัดเลือก 15 พฤษภาคมนี้
วันพุธที่ 28 เมษายน 2564
วธ. เปิดรับการเสนอชื่อข้าราชการเข้ารับคัดเลือกตําแหน่งประเภทอํานวยการระดับสูง 10 ตําแหน่ง ถึง 30 เมษายน ประกาศผู้ผ่านคุณสมบัติเข้ารับการคัดเลือก 15 พฤษภาคมนี้
วธ. เปิดรับการเสนอชื่อข้าราชการเข้ารับคัดเลือกตําแหน่งประเภทอํานวยการระดับสูง 10 ตําแหน่ง ถึง 30 เมษายน ประกาศผู้ผ่านคุณสมบัติเข้ารับการคัดเลือก 15 พฤษภาคมนี้
วธ. เปิดรับการเสนอชื่อข้าราชการเข้ารับคัดเลือกตําแหน่งประเภทอํานวยการระดับสูง 10 ตําแหน่ง ถึง 30 เมษายน ประกาศผู้ผ่านคุณสมบัติเข้ารับการคัดเลือก 15 พฤษภาคมนี้
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า ขณะนี้ทางกระทรวงวัฒนธรรม (วธ.) ประกาศคัดเลือกข้าราชการพลเรือนสามัญเพื่อเลื่อนขึ้นแต่งตั้งให้ดํารงตําแหน่งประเภทบริหาร ระดับสูงและประเภทอํานวยการ ระดับสูง จํานวน 10 ตําแหน่ง แบ่งเป็นสํานักงานปลัดกระทรวงวัฒนธรรม ได้แก่ 1.ผู้อํานวยการกองยุทธศาสตร์และแผนงาน 2.วัฒนธรรมจังหวัดยะลา 3.วัฒนธรรมจังหวัดนราธิวาส 4.วัฒนธรรมจังหวัดกาญจนบุรี 5.วัฒนธรรมจังหวัดอ่างทอง และกรมศิลปากร ได้แก่ 1.ผู้อํานวยการกองโบราณคดี 2.ผู้อํานวยการสํานักศิลปากรที่ 3 พระนครศรีอยุธยา 3.ผู้อํานวยการสํานักศิลปากรที่ 8 ขอนแก่น 4.ผู้อํานวยการสํานักศิลปากรที่ 9 อุบลราชธานี 5.ผู้อํานวยการสํานักศิลปากรที่ 11 สงขลา
ปลัดวธ. กล่าวต่อว่า ทางหน่วยงานนําส่งเอกสารประกอบการพิจารณาของผู้เข้ารับการคัดเลือกที่มีคุณสมบัติเฉพาะตําแหน่งครบถ้วนมาตั้งแต่วันที่ 22-30 เมษายน 2564 ซึ่งจะมีการแจ้งรายชื่อผู้ได้รับการเสนอชื่อเข้ารับการคัดเลือก ภายในวันที่ 15 พฤษภาคม 2564 จากนั้นให้ผู้ได้รับการคัดเลือกจากคุณสมบัติเข้ารับการคัดเลือกในวันที่ 7 มิถุนายน 2564 โดยเกณฑ์การประเมินบุคคลทั้งเรื่องความรู้ ความสามารถ ความประพฤติ ประวัติการรับราชการและคุณลักษณะอื่นๆ ประกอบกันโดยผู้ได้รับการแต่งตั้งให้ดํารงตําแหน่งประเภทอํานวยการ ระดับสูง จะต้องได้คะแนนรวมจากการคัดเลือกไม่ต่ํากว่าร้อยละ 70 จะถือว่าเป็นผู้ผ่านเกณฑ์การประเมิน
ส่วนตําแหน่งวัฒนธรรมจังหวัด จะต้องมีคุณสมบัติ ผลงาน ประวัติรับราชการ กับหน้าที่ความรับผิดชอบ โดยจะมีการเสนอเอกสารประกอบการเสนอชื่อ ข้อเสนอวิสัยทัศน์และข้อมูลแนวทางการดําเนินงาน 1 เรื่อง คือ ท่านมีแนวคิดในการพัฒนาการขับเคลื่อนงานด้านศาสนา ศิลปะและวัฒนธรรมอย่างไร โดยจะมีวิธีการสอบทั้งสอบข้อเขียนและการสัมภาษณ์
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ ปรับเคาน์เตอร์เช็คอินภายในอาคารผู้โดยสารเป็นพื้นที่ฉีดวัคซีนป้องกันโรคโควิด-19
วันพุธที่ 28 เมษายน 2564
ท่าอากาศยานสุวรรณภูมิ ปรับเคาน์เตอร์เช็คอินภายในอาคารผู้โดยสารเป็นพื้นที่ฉีดวัคซีนป้องกันโรคโควิด-19
นายกิตติพงศ์ กิตติขจร รองผู้อํานวยการท่าอากาศยานสุวรรณภูมิ (ทสภ.) (สายปฏิบัติการ 1) บริษัท ท่าอากาศยานไทย (ทอท.) กระทรวงคมนาคม พร้อมด้วย นพ.ณรงค์ อภิกุลวณิช ผู้ตรวจราชการเขตสุขภาพที่ 6 ผู้ตรวจราชการกระทรวงสาธารณสุข
ติดตามความคืบหน้าการดําเนินการฉีดวัคซีนป้องกันโรคติดเชื้อไวรัสโคโรนา 2019 (โควิด-19) แก่ผู้ปฏิบัติงานภายในท่าอากาศยาน ทั้งพนักงาน ลูกจ้างของ ทอท. เจ้าหน้าที่ภาครัฐ และเจ้าหน้าที่สายการบิน เมื่อวันที่ 26 เมษายน 2564 ณ ทสภ.
การดําเนินการฉีดวัคซีนโควิด-19 เกิดขึ้นจากความร่วมมือของ ทสภ. กระทรวงสาธารณสุข และศูนย์ปฏิบัติการแก้ไขสถานการณ์ฉุกเฉินด้านความมั่นคงประจําท่าอากาศยาน ซึ่งการเพิ่มประสิทธิภาพการฉีดวัคซีนให้รวดเร็วและเป็นไปตามเป้าหมายการกระจายวัคซีนแก่ผู้ปฏิบัติงาน ณ ทสภ. และตามมาตรการเว้นระยะห่างทางสังคม (Social Distancing) ทสภ. จึงขยายพื้นที่จุดให้บริการฉีดวัคซีน เพื่อให้รองรับจํานวนผู้รับวัคซีนได้มากขึ้น โดยใช้พื้นที่เคาน์เตอร์เช็คอิน แถว U และ แถว W ห้องโถงผู้โดยสารขาออก ชั้น 4 ของอาคารผู้โดยสาร จํานวน 42 เคาน์เตอร์ สําหรับเป็นจุดลงทะเบียน วัดความดันและอุณหภูมิ ลงทะเบียนเข้าระบบ ซักถามประวัติความเสี่ยง บันทึกข้อมูลการให้บริการ ลงข้อมูลเขาระบบติดตามวัคซีน รับบัตรนัด ทั้งนี้จุดให้บริการฉีดวัคซีนจะมีพนักงานของ ทสภ. พร้อมด้วยบุคลากรทางการแพทย์โรงพยาบาลบางพลีและโรงพยาบาลสมิติเวชศรีนครินทร์ เจ้าหน้าที่ด่านควบคุมโรคติดต่อระหว่างประเทศ ทสภ. และตัวแทนจากสายการบินต่าง ๆ ร่วมให้บริการ ซึ่งการเร่งดําเนินการฉีดวัคซีนให้แก่ผู้ปฏิบัติงาน ณ ทสภ. ครั้งนี้จะเป็นส่วนสําคัญเพื่อสร้างความเชื่อมั่นให้กับผู้โดยสาร ผู้ใช้บริการ ทสภ. และเป็นการรักษามาตรฐานตามที่ ทสภ. ได้รับการรับรอง Airport Health Accreditation จากสภาสมาคมท่าอากาศยานระหว่างประเทศ (Airports Council International : ACI) มาตรการด้านความปลอดภัยสุขอนามัยจากการเข้าร่วมโครงการ Airport Health Accreditation (AHA) Programme ซึ่งให้ความสําคัญกับมาตรการด้านสุขอนามัย และความปลอดภัยภายในท่าอากาศยานครอบคลุมทุกด้าน
รัฐบาลไทย-ข่าวทำเนียบรัฐบาล-กรมเจ้าท่า ชี้แจงการแก้ไขปัญหาโครงการก่อสร้างเขื่อนป้องกันการกัดเซาะชายฝั่ง บริเวณตำบลท่าบอน อำเภอระโนด จังหวัดสงขลา
วันพุธที่ 28 เมษายน 2564
กรมเจ้าท่า ชี้แจงการแก้ไขปัญหาโครงการก่อสร้างเขื่อนป้องกันการกัดเซาะชายฝั่ง บริเวณตําบลท่าบอน อําเภอระโนด จังหวัดสงขลา
กรมเจ้าท่า (จท.) กระทรวงคมนาคม ชี้แจงกรณีสื่อมวลชนนําเสนอข่าว “เขื่อนชายฝั่งสงขลา 130 กว่าล้านบาท พังเสียหายแล้ว”
ระบุว่า มหาวิทยาลัยเกษตรศาสตร์ ในฐานะที่ปรึกษาออกแบบเขื่อนป้องกันการกัดเซาะชายฝั่งบริเวณตําบลท่าบอน อําเภอระโนด จังหวัดสงขลา ได้นําเสนอรูปแบบแนวทางการแก้ไขปัญหากัดเซาะชายฝั่งในพื้นที่ดังกล่าวให้กับ จท. 3 รูปแบบ เพื่อให้มีความสอดคล้องกับสภาพพื้นที่ การใช้ประโยชน์ชายหาด และความต้องการของชุมชน โดยผ่านกระบวนการรับฟังความคิดเห็นแล้ว ดังนี้
1. จุดที่ 1 บริเวณที่เกิดการกัดเซาะรุนแรง ไม่มีบ้านเรือนประชาชนใกล้ชายฝั่งมาก ได้ออกแบบเป็นเขื่อนหินทิ้ง revetments ความยาว 360 เมตร
2. จุดที่ 2 พื้นที่บริเวณหน้าวัดอู่ตะเภา มีความเหมาะสมเป็นแหล่งท่องเที่ยว และประชาชนต้องการเดินผ่านเขื่อนเพื่อขึ้น - ลงชายหาดได้ ผู้ออกแบบจึงเลือกใช้เขื่อนหินที่มีวัสดุขนาดเล็กลง โดยใช้น้ํายาเชื่อมประสานทําให้ไม่มีช่องว่างระหว่างหิน ประชาชนสามารถเดินขึ้น - ลงชายหาดได้อย่างสะดวก ปลอดภัย มีความยาว 195 เมตร ซึ่งรูปแบบเขื่อนที่เลือกใช้มีราคาไม่แพงไปกว่าเขื่อนที่มีวัตถุประสงค์ในลักษณะดังกล่าวที่ใช้ทั่วไป
3. จุดที่ 3 พื้นที่บริเวณชุมชนและหมู่บ้านประมงที่มีการใช้เรือเข้า - ออก ได้ออกแบบเป็นเขื่อนตอกเสาเข็มสันเตี้ย เว้นช่องเรือเข้า - ออก ตามความเหมาะสม โดยเขื่อนมีความยาว 5,345 เมตร
ทั้งนี้ จท. ได้แต่งตั้งผู้ควบคุมงานการก่อสร้างโครงการเขื่อนป้องกันการกัดเซาะชายฝั่ง บริเวณตําบลท่าบอน อําเภอระโนด จังหวัดสงขลา เพื่อควบคุมการดําเนินงานของผู้รับจ้างให้เป็นไปตามหลักวิชาการ ถูกต้องตามรูปแบบการก่อสร้างและรายการประกอบแบบในสัญญาจ้างทุกประการ ซึ่งจากการตรวจสอบพบว่า ความเสียหายอยู่ในพื้นที่จุดที่ 2 บริเวณหน้าวัดอู่ตะเภา เบื้องต้นสันนิษฐานว่า ในช่วงฤดูมรสุมตะวันออกเฉียงเหนือ ระหว่างเดือนพฤศจิกายน 2563 - กุมภาพันธ์ 2564 ได้เกิดพายุคลื่นลมแรง ความกดอากาศแปรปรวน ส่งผลให้ระดับน้ําทะเลยกตัวขึ้นสูงกว่าปกติ รวมทั้งเกิดปรากฏการณ์น้ําทะเลไหลเข้าท่วมวัดอู่ตะเภาซึ่งอยู่ด้านหลังกําแพงหิน ระดับน้ํายกตัวสูงกว่าปกติ ส่งผลให้เกิดคลื่นขนาดใหญ่เคลื่อนตัวเข้ากระแทกกับกําแพงหิน และสร้างความปั่นป่วนต่อพื้นท้องทะเลบริเวณฐานของกําแพง เกิดการกัดเซาะบริเวณฐานเขื่อน (Scouring) ทําให้ฐานของกําแพงหินเกิดการเคลื่อนตัวตามกันไปจนเกิดความเสียหาย ซึ่งขณะนี้ผู้รับจ้างอยู่ระหว่างการก่อสร้างตามรูปแบบที่ที่ปรึกษาให้คําแนะนํา โดยเพิ่มขนาดของหินใหญ่ในตัวโครงสร้าง เพื่อให้สามารถป้องกันการกัดเซาะได้อย่างเหมาะสมและมีประสิทธิภาพเพิ่มมากขึ้นตามวัตถุประสงค์ของการใช้งานต่อไป ซึ่งคาดว่าจะแล้วเสร็จในเดือนมิถุนายน 2564
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๔/๒๕๖๔
วันพุธที่ 28 เมษายน 2564
ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๔/๒๕๖๔
ประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๔/๒๕๖๔ ผ่านระบบ Zoom Meeting
วันที่ ๒๘ เมษายน ๒๕๖๔ เวลา ๑๕.๓๐ น. นางยุพา ทวีวัฒนะกิจบวร ปลัดกระทรวงวัฒนธรรมเป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๔/๒๕๖๔ ผ่านระบบ Zoom Meeting โดยมี นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ คณะอนุกรรมการฯ และเจ้าหน้าที่ที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-การท่าเรือแห่งประเทศไทย มอบเงินสนับสนุนโครงการ “ท่าเรือสู้ COVID-19 ไปด้วยกัน”
วันพุธที่ 28 เมษายน 2564
การท่าเรือแห่งประเทศไทย มอบเงินสนับสนุนโครงการ “ท่าเรือสู้ COVID-19 ไปด้วยกัน”
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กระทรวงคมนาคม กล่าวว่า การท่าเรือแห่งประเทศไทย (กทท.) ดําเนินมาตรการบรรเทาความเดือดร้อนให้กับประชาชนและผู้มีส่วนได้เสียที่ได้รับผลกระทบจากสถานการณ์การแพร่ระบาดของโรคติดเชื้อไวรัส COVID-19 ระลอกใหม่ โดยสนับสนุนงบประมาณ จํานวน 400 ล้านบาท เพื่อช่วยเหลือผู้ประกอบการและชุมชนรอบท่าเรือกรุงเทพ และท่าเรือแหลมฉบัง และได้ดําเนินโครงการ “ท่าเรือสู้ COVID-19 ไปด้วยกัน” โดยเมื่อวันที่ 23 เมษายน 2564 ได้มอบเงินสนับสนุนให้กับศูนย์บริการสาธารณสุข 41 คลองเตย จํานวน 200,000 บาท โดยมี นายแพทย์ชํานาญการ รักษาการผู้อํานวยการศูนย์บริการสาธารณสุข 41 คลองเตย เป็นผู้รับมอบ เพื่อสนับสนุนการดําเนินการสู้ COVID-19 ณ ศูนย์บริการสาธารณสุข 41 คลองเตย รวมทั้งมอบแอลกอฮอล์สําหรับพ่นฆ่าเชื้อโรค ขนาด 18 ลิตร ซึ่งได้รับการสนับสนุนจากสํานักแพทย์และอนามัย กทท. จํานวน 3 ถัง และหน้ากากอนามัย จํานวน 1,000 ชิ้น ให้กับชุมชนล็อก 1-2-3 โดยมี นายสมชาย อินทาราม รองประธานชุมชน เป็นผู้รับมอบ ณ อาคารที่ทําการ กทท. และจะนําแอลกอฮอล์ไปฉีดพ่นฆ่าเชื้อบริเวณในชุมชนที่มีผู้ป่วยได้รับเชื้อ COVID-19 และพื้นที่ใกล้เคียง พร้อมทั้งนําหน้ากากอนามัยแจกให้กับคนในชุมชน เพื่อใช้ป้องกันการแพร่ระบาดของโรคดังกล่าว
ทั้งนี้ การดําเนินงานมาตรการช่วยเหลือและบรรเทาความเดือดร้อนให้กับประชาชนและผู้ประกอบการในช่วงสถานการณ์การแพร่ระบาดฯ เป็นภารกิจสําคัญที่ กทท. ดําเนินการมาอย่างต่อเนื่อง ซึ่งเป็นการแสดงความรับผิดชอบต่อสังคมให้ “ก้าวไปด้วยกัน ก้าวไปได้ไกล”
รัฐบาลไทย-ข่าวทำเนียบรัฐบาล-กระทรวงคมนาคม เตรียมเสนอรัฐบาลทำการฉีดวัคซีนป้องกันเชื้อไวรัส COVID-19 ให้ผู้ปฏิบัติงานแนวหน้าในภาคคมนาคมขนส่งทุกระบบ
วันพุธที่ 28 เมษายน 2564
กระทรวงคมนาคม เตรียมเสนอรัฐบาลทําการฉีดวัคซีนป้องกันเชื้อไวรัส COVID-19 ให้ผู้ปฏิบัติงานแนวหน้าในภาคคมนาคมขนส่งทุกระบบ
นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยในสวัสดิภาพและสุขภาพของประชาชนผู้ใช้บริการระบบขนส่งสาธารณะทุกประเภท เตรียมจัดหาวัคซีนป้องกันเชื้อไวรัส COVID-19 ให้ผู้บริการภาคคมนาคมขนส่ง
พร้อมมอบหมายให้ปลัดกระทรวงคมนาคมแต่งตั้งคณะทํางานขึ้นเพื่อทําการสํารวจและรวบรวมจํานวนผู้ให้บริการระบบขนส่งสาธารณะทุกระบบสําหรับใช้เป็นข้อมูลประสานหน่วยงานที่เกี่ยวข้องให้ความช่วยเหลือในการจัดหาวัคซีน โดยเน้นให้พิจารณาความเป็นไปได้ในการใช้งบประมาณในส่วนของหน่วยงานในสังกัดกระทรวงคมนาคมร่วมสนับสนุนการดําเนินงานของรัฐบาลร่วมไปด้วย
นายศักดิ์สยาม ชิดชอบ กล่าวว่า ปัจจุบันสถานการณ์การแพร่ระบาดของเชื้อไวรัสโคโรนา 2019 (COVID-19) พบผู้ติดเชื้อและผู้ป่วยเพิ่มขึ้นทวีคูณและกระจายไปทุกจังหวัดอย่างรวดเร็ว กระทรวงคมนาคม ในฐานะหน่วยงานที่รับผิดชอบการให้บริการขนส่งผู้โดยสารสาธารณะทุกประเภท การปฏิบัติงานของบุคลากรของหน่วยงานในสังกัด โดยเฉพาะผู้ปฏิบัติหน้าที่ในงานแนวหน้า (Front Line) มีโอกาสเสี่ยงสูงที่จะติดเชื้อไวรัส COVID-19 และอาจเป็นเหตุของการแพร่กระจายเชื้อ ดังนั้นเพื่อเป็นการป้องกันและลดความเสี่ยงจากการติดเชื้อไวรัส COVID-19 จึงมอบให้หน่วยงานในสังกัดพิจารณาสํารวจจัดทําข้อมูลจํานวนบุคลากรในกลุ่มเสี่ยงสูงที่จําเป็นต้องได้รับการฉีดวัคซีนเป็นลําดับแรกดังนี้
1. กลุ่มบุคลากรที่ปฏิบัติหน้าที่ในงานแนวหน้าและสัมผัสกับประชาชนผู้รับบริการโดยตรง เช่น บุคลากรที่ปฏิบัติงานที่ทําอากาศยาน ทําเรือโดยสาร สถานีขนส่งผู้โดยสาร สถานีรถไฟ สถานีรถไฟฟ้า รถโดยสารสาธารณะ ด่านเก็บเงินค่าผ่านทาง เป็นต้น
2. บุคลากรภาคเอกชนที่ปฏิบัติงานเกี่ยวเนื่องกับหน่วยงาน เช่น พนักงานขับรถโดยสารสาธารณะ พนักงานเก็บค่าโดยสาร พนักงานเก็บค่าผ่านทาง พนักงานที่ปฏิบัติหน้าที่บนสายการบิน พนักงานอํานวยความสะดวกและบริการประชาชนประจําท่าอากาศยาน สถานีขนส่ง สถานีรถไฟ และท่าเรือ เป็นต้น
ทั้งนี้ ได้มอบให้ นายชยธรรม์ พรหมศร ปลัดกระทรวงคมนาคม ตั้งคณะทํางานขึ้นมาทําการรวบรวมและพิจารณาผู้ให้บริการในระบบขนส่งสาธารณะทุกระบบ ทั้งในส่วนของผู้บริการภาครัฐ และผู้ประกอบการภาคเอกชนทั้งหมดเป็นการเร่งด่วน เพื่อเสนอรัฐบาลพิจารณาจัดสรรการฉีดวัคซีนให้ผู้ให้บริการทุกคน เป็นลําดับถัดไป หลังจากฉีดให้บุคลากรทางการแพทย์ และบุคลากรอื่นที่สัมผัสใกล้ชิดกับประชาชน โดยกระทรวงฯ จะเร่งแต่งตั้งคณะทํางานขึ้นมาเพื่อดําเนินการในเรื่องดังกล่าวต่อไป
รัฐบาลไทย-ข่าวทำเนียบรัฐบาล-ไอแบงก์ ช่วยผู้ประกอบการปล่อยสินเชื่ออัตรากำไรต่ำ 2% ต่อปี ฟื้นฟูธุรกิจ
วันพุธที่ 28 เมษายน 2564
ไอแบงก์ ช่วยผู้ประกอบการปล่อยสินเชื่ออัตรากําไรต่ํา 2% ต่อปี ฟื้นฟูธุรกิจ
ไอแบงก์เตรียมวงเงิน 1,000 ลบ. ออกโครงการสินเชื่อ Soft Loan ฟื้นฟูธุรกิจ ให้สินเชื่อเพื่อช่วยเหลือผู้ประกอบการธุรกิจ คิดอัตรากําไรต่ําพิเศษ 2% ต่อปี ใน 2 ปีแรก ปีที่ 3-5 คิดกําไรไม่เกิน 7% ต่อปี ยกเว้นกําไร 6 เดือนแรก ผ่อนได้นานสูงสุด 5 ปี
ธนาคารอิสลามแห่งประเทศไทย (ไอแบงก์) เตรียมวงเงิน 1,000 ล้านบาท ออกโครงการสินเชื่อ Soft Loan ฟื้นฟูธุรกิจ ให้สินเชื่อเพื่อช่วยเหลือผู้ประกอบการธุรกิจ คิดอัตรากําไรต่ําพิเศษ 2% ต่อปี ใน2ปีแรก ปีที่ 3 - 5 คิดกําไรไม่เกิน 7% ต่อปี ยกเว้นกําไร 6 เดือนแรก ผ่อนได้นานสูงสุด 5 ปี พร้อมฟรีค่าธรรมเนียม
ไอแบงก์ ออกโครงการสินเชื่อ Soft Loan ฟื้นฟูธุรกิจ เพื่อให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของเชื้อไวรัส COVID-19 และเพื่อเป็นแหล่งเงินทุนต้นทุนต่ําให้แก่ผู้ประกอบธุรกิจที่ยังมีศักยภาพให้สามารถดําเนินธุรกิจ และรักษาระดับการจ้างงาน ช่วยเป็นแรงขับเคลื่อนเศรษฐกิจของประเทศต่อไป โดยโครงการนี้ให้ความช่วยเหลือทั้งลูกค้าเดิมของธนาคารที่มีวงเงินสินเชื่อรวมไม่เกิน 500 ล้านบาท ให้วงเงินสูงสุดสําหรับลูกค้าเดิม ไม่เกิน 30% ของวงเงินสินเชื่อรวมที่มีอยู่กับธนาคาร แต่ไม่เกิน 150 ล้านบาท และลูกค้าใหม่ที่ยังไม่มีวงเงินสินเชื่อกับสถาบันการเงินใด ให้วงเงินสูงสุด 20 ล้านบาท (รวมทุกสถาบันการเงิน) ซึ่งไอแบงก์ได้เตรียมวงเงินโครงการไว้ 1,000 ล้านบาท
โดยไอแบงก์ได้คิดอัตรากําไรต่ําพิเศษ 2% ต่อปี ใน 2 ปีแรก จากนั้นปีที่ 3 - 5 คิดอัตรากําไรแบบคงที่แต่ไม่เกิน 7 % ต่อปี พร้อมยกเว้นกําไรใน 6 เดือนแรก ฟรีค่าธรรมเนียม Front - end Fee ค่านิติกรรมสัญญา และยกเว้นค่าธรรมเนียมชําระคืนเสร็จสิ้นก่อนครบกําหนดอายุสัญญา (Prepayment Fee) นอกจากนี้สินเชื่อภายใต้โครงการนี้ยังสามารถยื่นขอการค้ําประกันจากบรรษัทประกันสินเชื่ออุตสาหกรรมขนาดย่อม (บสย.) โดยมีส่วนลดภาระค่าธรรมเนียมการค้ําประกันเหลือเฉลี่ยไม่เกิน 1.75% ต่อปี อีกด้วย
ผู้สนใจสามารถติดต่อสอบถามเจ้าหน้าที่สินเชื่อ ของไอแบงก์ทุกสาขาทั่วประเทศ ตั้งแต่วันนี้เป็นต้นไปจนกว่าวงเงินโครงการจะเต็ม หรือสอบถามรายละเอียดเพิ่มเติม ได้ที่ ibank Call Center 1302
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-กรมเจ้าท่า เร่งแก้ไขปัญหาผักตบชวาและวัชพืชบริเวณเหนือเขื่อนเจ้าพระยา
วันพุธที่ 28 เมษายน 2564
กรมเจ้าท่า เร่งแก้ไขปัญหาผักตบชวาและวัชพืชบริเวณเหนือเขื่อนเจ้าพระยา
กรมเจ้าท่า (จท.) กระทรวงคมนาคม เร่งแก้ไขปัญหาผักตบชวาและวัชพืชบริเวณเหนือเขื่อนเจ้าพระยา โดยสํานักพัฒนาและบํารุงรักษาทางน้ําที่ 2 ได้เปิดหน่วยปฏิบัติงานกําจัดผักตบชวาและวัชพืช จังหวัดชัยนาท
นําเรือเจ้าท่า ผ.4, ผ.401, ผ.402 และ ผ.403 เข้าพื้นที่บริเวณตําบลธรรมมูล และตําบลบ้านกล้วย อําเภอเมือง จังหวัดชัยนาท เพื่อแก้ไขปัญหาผักตบชวาหนาแน่นอย่างเร่งด่วน โดยมีการสะสมของผักตบชวาและวัชพืชปริมาณ 35,000 ตัน เริ่มดําเนินการตั้งแต่วันที่ 2 มีนาคม 2564 มีเป้าหมายกําจัดผักตบชวาให้ได้ปริมาณ 300 ตันต่อวัน ซึ่ง จท. ได้บูรณาการร่วมกับกรมชลประทาน และกรมโยธาธิการและผังเมือง กําจัดผักตบชวาได้รวม 1,000 ตันต่อวัน ช่วยป้องกันการไหลของผักตบชวามายังบริเวณเหนือเขื่อนเจ้าพระยาที่มีมากกว่า 30,000 ตัน
ทั้งนี้ จท. จะเร่งกําจัดผักตบชวาและวัชพืชให้แล้วเสร็จภายในเดือนพฤษภาคม 2564 เพื่อช่วยแก้ไขปัญหาผักตบชวาหนาแน่น ส่งผลให้น้ําเน่าเสีย และให้ประชาชนผู้ใช้น้ําเพื่ออุปโภค บริโภค และการสัญจรทางน้ําเกิดความสะดวกสบาย ซึ่ง จท. พร้อมพัฒนาแหล่งน้ําควบคู่ไปกับการกําจัดผักตบชวาตามเป้าหมาย เพื่อให้ประชาชนได้รับผลประโยชน์สูงสุดต่อไป
รัฐบาลไทย-ข่าวทำเนียบรัฐบาล-กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี-สุขสวัสดิ์) เพื่อปรับปรุงผิวจราจรบริเวณช่องเก็บค่าผ่านทางของ ด่านฯ ปากน้ำ 3 (ทางออก)
วันพุธที่ 28 เมษายน 2564
กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี-สุขสวัสดิ์) เพื่อปรับปรุงผิวจราจรบริเวณช่องเก็บค่าผ่านทางของ ด่านฯ ปากน้ํา 3 (ทางออก)
...
การทางพิเศษแห่งประเทศไทย (กทพ.) กระทรวงคมนาคม ได้ว่าจ้าง ห้างหุ้นส่วนจํากัด ประโยชน์การโยธา ให้ดําเนินการปรับปรุงผิวจราจรบริเวณช่องเก็บค่าผ่านทางฯ ของด่านเก็บค่าผ่านทางพิเศษ ปากน้ํา 3 (ทางออกสมุทรปราการ) ทางพิเศษกาญจนาภิเษก (บางพลี-สุขสวัสดิ์) ระหว่างวันที่ 28 เมษายน 2564 - วันที่ 7 พฤษภาคม 2564 ช่วงเวลา 22.00 น. - 04.00น. โดยผู้ใช้ทางพิเศษสามารถหลีกเลี่ยงไปใช้ทางลงสําโรงได้
ทั้งนี้ กทพ. ได้ติดตั้งป้ายเตือนก่อนถึงพื้นที่ดําเนินการป้ายประชาสัมพันธ์การเบี่ยงการจราจรและติดตั้งไฟสัญญาณวับวาบเพื่อให้สัญญาณแก่ผู้ใช้ทางพิเศษทราบล่วงหน้า
​กทพ. ต้องขออภัยในความไม่สะดวกมา ณ โอกาสนี้และขอความร่วมมือผู้ที่ใช้เส้นทางบริเวณดังกล่าวโปรดสังเกตป้ายเตือน สัญญาณจราจรต่างๆ และปฏิบัติตามเครื่องหมายจราจรอย่างเคร่งครัดเพื่อความปลอดภัยของผู้ใช้ทาง สอบถามรายละเอียดเพิ่มเติมได้ที่คุณวีรภัทรา ม่วงศิริธรรม (ผู้ควบคุมงาน) โทร.061-385-2292
รัฐบาลไทย-ข่าวทำเนียบรัฐบาล-เตรียมความพร้อม
วันพุธที่ 28 เมษายน 2564
เตรียมความพร้อม
กระทรวงเกษตรและสหกรณ์ เตรียมความพร้อมในการประกอบพิธีปลุกเสกเมล็ดพันธุ์ข้าวพระราชทานและพันธุ์พืชต่าง ๆ และพิธีหว่านข้าวในแปลงนาทดลอง สวนจิตรลดา ประจําปีพุทธศักราช 2564 เพื่อความเป็นสิริมงคลและบํารุงขวัญแก่เกษตรกรไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า พระราชพิธีพืชมงคลจรดพระนังคัลแรกนาขวัญ ถือเป็นพระราชพิธีซึ่งกระทําขึ้นเพื่อความเป็นสิริมงคลและส่งเสริมบํารุงขวัญเกษตรกร เพื่อให้เกิดความมั่นใจในการเพาะปลูก โดยกําหนดจัดขึ้นในราวเดือนหกของทุกปี อันถือเป็นเวลาที่เหมาะสมในการเริ่มต้นฤดูกาลแห่งการทํานา แต่เนื่องจากสถานการณ์การแพร่ระบาดของโรคติดเชื้อไวรัสโควิด-19 ทําให้การจัดพระราชพิธีพืชมงคลจรดพระนังคัลแรกนาขวัญนั้น ไม่สามารถดําเนินการจัดได้ตามปกติ ในการนี้ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว จึงได้พระราชทานพระบรมราชานุญาตตามที่กระทรวงเกษตรและสหกรณ์ ขอพระราชทานพระบรมราชวินิจฉัยงดพระราชพิธีพืชมงคลจรดพระนังคัลแรกนาขวัญ ประจําปี 2564 และพระราชทานพระมหากรุณา โปรดเกล้าฯ ให้ พลเอก สุรยุทธ์ จุลานนท์ ประธานองคมนตรี ปฏิบัติหน้าที่ประธานฝ่ายฆราวาสในพิธีปลุกเสกเมล็ดพันธุ์ข้าวพระราชทาน ณ พระอุโบสถวัดพระศรีรัตนศาสดาราม ในวันอาทิตย์ที่ 9 พฤษภาคม 2564 เวลา 17.00 น. และปฏิบัติหน้าที่ประธานในพิธีหว่านข้าวในแปลงนาทดลอง สวนจิตรลดา ในวันจันทร์ที่ 10 พฤษภาคม 2564
ดร.เฉลิมชัย กล่าวว่า ในปีพุทธศักราช 2564 นี้ ผู้ทําหน้าที่หว่านข้าว คือ ดร.ทองเปลว กองจันทร์ ปลัดกระทรวงเกษตรและสหกรณ์ คู่หาบทอง ได้แก่ นางสาวณัฐชยา ศรีสุขสวัสดิ์ นักวิชาการปฏิรูปที่ดินชํานาญการ สํานักงานการปฏิรูปที่ดินเพื่อเกษตรกรรรม และนางสาวอาทิตยา ทองแกมแก้ว นักวิชาการเกษตรชํานาญการ กรมส่งเสริมการเกษตร คู่หาบเงิน ได้แก่ นางสาวกันยารัตน์ เศวตนันทิกุล นักทรัพยากรบุคคลชํานาญการ สํานักงานปลัดกระทรวงเกษตรและสหกรณ์ และนางสาวชลธิชา ทองอ่อน นายสัตวแพทย์ชํานาญการ กรมปศุสัตว์
อนึ่ง ในปีนี้กรมการข้าวทําหน้าที่ในการจัดเตรียมพันธุ์ข้าวพระราชทานและพันธุ์พืช ซึ่งนํามาใช้ในพิธีปลุกเสกเมล็ดพันธุ์ข้าวพระราชทาน โดยขอพระราชทานพระบรมราชานุญาตนําพันธุ์ข้าวทรงปลูกในฤดูนาปี 2563 โครงการนาทดลองในโครงการส่วนพระองค์ สวนจิตรลดา มาใช้ในพิธีปลุกเสกเมล็ดพันธุ์ข้าวพระราชทาน ประจําปี 2564 ประกอบด้วย ข้าวนาสวน 5 พันธุ์ (ขาวดอกมะลิ 105, ปทุมธานี 1, กข79, กข43, กข6) เมล็ดพันธุ์ข้าวเปลือกที่นําเข้าในพระราชพิธีมีน้ําหนักรวมทั้งสิ้น 1,396 กิโลกรัม และจัดเป็น “พันธุ์ข้าวทรงปลูกพระราชทาน” บรรจุในซองพลาสติกแจกจ่ายให้บรรดาพสกนิกร ประชาชนผู้สนใจ และชาวนาทั่วประเทศรับไปเป็นมิ่งขวัญและสิริมงคลในการประกอบอาชีพการเกษตรตามประเพณีนิยม เพื่อให้เป็นไปตามพระราชประสงค์สืบไป
รัฐบาลไทย-ข่าวทำเนียบรัฐบาล-"ร่วมแรง ร่วมใจ สู้ต่อไปการ์ดอย่าตก"
วันพุธที่ 28 เมษายน 2564
"ร่วมแรง ร่วมใจ สู้ต่อไปการ์ดอย่าตก"
#โควิด19
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-สธ.ย้ำใส่หน้ากากป้องกันโควิด ช่วยลดผู้ติดเชื้อรายใหม่ เร่งจัดหาวัคซีนให้ครบ 100 ล้านโดส
วันพุธที่ 28 เมษายน 2564
สธ.ย้ําใส่หน้ากากป้องกันโควิด ช่วยลดผู้ติดเชื้อรายใหม่ เร่งจัดหาวัคซีนให้ครบ 100 ล้านโดส
กระทรวงสาธารณสุขเผยภาพรวมผู้ติดเชื้อโควิดรายใหม่เริ่มชะลอตัว แต่ตัวเลขถือว่ายังสูงและเริ่มมีผู้ป่วยอาการรุนแรงมากขึ้น ขอประชาชนร่วมมือป้องกันตนเอง 100% เข้มใส่หน้ากาก ล้างมือ เว้นระยะห่าง พร้อมเร่งจัดหาวัคซีนร่วมกับเอกชนอีก 37 ล้านโดส ให้ครบ 100 ล้าน
กระทรวงสาธารณสุขเผยภาพรวมผู้ติดเชื้อโควิดรายใหม่เริ่มชะลอตัว แต่ตัวเลขถือว่ายังสูงและเริ่มมีผู้ป่วยอาการรุนแรงมากขึ้น ขอประชาชนร่วมมือป้องกันตนเอง100% เข้มใส่หน้ากาก ล้างมือ เว้นระยะห่าง พร้อมเร่งจัดหาวัคซีนร่วมกับเอกชนอีก37 ล้านโดส ให้ครบ 100 ล้านโดสครอบคลุมร้อยละ 70 ของประชากรหรือ 50 ล้านคน
วันนี้ (28 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ทวีทรัพย์ ศิรประภาศิริ นายแพทย์ทรงคุณวุฒิ กรมควบคุมโรค แถลงว่า วันนี้ประเทศไทยมีผู้ติดเชื้อรายใหม่ 2,012 ราย เสียชีวิต 15 ราย อยู่ระหว่างการรักษา 27,119 ราย มีอาการปอดอักเสบ695 ราย ต้องใช้เครื่องช่วยหายใจ 199 ราย โดยกรุงเทพมหานครมีผู้ติดเชื้อรายใหม่วันนี้สูงสุด 830 รายจํานวนรายงานมีแนวโน้มชะลอลดลงในช่วง 4 วันที่ผ่านมา แต่ถือว่าจํานวนการติดเชื้อรายวันยังคงสูง และยังพบผู้ป่วยมีอาการรุนแรงจํานวนมากขึ้น เนื่องจากผู้ป่วยที่รับการรักษาก่อนหน้าจํานวนมาก ส่วนหนึ่งมีโรคประจําตัวและเป็นผู้สูงอายุจะปรากฎความรุนแรงของโรคทําให้มีจํานวนการเสียชีวิตสูงขึ้น
“ปัจจัยเสี่ยงการติดเชื้อในระลอกเมษายน เริ่มต้นมาจากสถานบันเทิง และมีการติดเชื้อจากการสัมผัสผู้ป่วยยืนยันก่อนหน้ามากที่สุด นอกจากนี้ ยังพบการติดเชื้อจากปัจจัยเสี่ยงอื่นๆ ได้แก่ ตลาด สถานที่ท่องเที่ยว ร้านอาหาร งานแสดงสินค้า คอนเสิร์ต ประชุม อบรม สัมมนา ดังนั้นพวกเราต้องช่วยกันไม่ให้มีการติดเชื้อเพิ่มขึ้น ด้วยการป้องกันตนเอง 100% เข้มงวดการสวมหน้ากาก เพราะเราไม่ทราบว่าใครติดเชื้อบ้าง โดยเฉพาะผู้ไม่มีอาการ ทุกคนจึงต้องป้องกันตนเองไว้ก่อน รวมถึงเว้นระยะห่างระหว่างบุคคล และล้างมือบ่อยๆ” นายแพทย์ทวีทรัพย์กล่าว
สําหรับการฉีดวัคซีนโควิด19 ขณะนี้ฉีดสะสมแล้ว 1,279,713 โดส แบ่งเป็นรับวัคซีนเข็มแรก 1,038,960 ราย และครบ 2 เข็ม 240,753 ราย ทั้งนี้ รัฐบาลมีนโยบายจัดหาวัคซีนให้ได้ 100 ล้านโดส เพื่อให้ครอบคลุมมากกว่าร้อยละ 70 ของประชากร หรือ 50 ล้านคน ซึ่งขณะนี้จัดหาแล้ว 63 ล้านโดส จึงได้มีความร่วมมือทั้งภาครัฐและเอกชนในการร่วมกันจัดหาเพิ่มอีก 37 ล้านโดส ภายในช่วงตุลาคม 2564 แบ่งเป็น ภาครัฐจัดหา 30 ล้านโดส จากผู้ผลิตวัคซีนที่มีเทคโนโลยีแตกต่างกัน เช่น ไฟเซอร์ 5-10 ล้านโดส Sputnik V 5-10 ล้านโดสจอห์นสันแอนด์จอห์นสัน5-10 ล้านโดส และซิโนแวค 5-10 ล้านโดส เป็นต้น ส่วนภาคเอกชนจัดหาอีก 7 ล้านโดสเพื่อเป็นทางเลือกและช่วยจัดหาให้แก่บุคลากรของตนเอง โดยเป็นทางเลือกจาก โมเดอร์นนา ซิโนฟาร์ม หรือวัคซีนอื่นที่จะขึ้นทะเบียนในอนาคต
**************************** 28 เมษายน 2564
***********************